
R E F E R A T

În cursul anului 2010, Primăria Municipiului Timişoara a elaborat Strategia Locală  privind schimbările climatice în municipiul Timişoara şi Planul strategic de acţiuni privind combaterea, atenuarea şi adaptarea la efectele schimbărilor climatice în municipiul Timişoara, aceste documente fiind supuse aprobării Consiliul Local al Municipiului Timişoara şi aprobate prin Hotărârea Consiliului Local al Municipiului Timişoara nr. 228/29.06.2010. 

Potrivit prevederilor  art. 2 din  H.C.L. nr. 228/29.06.2010 s-a aprobat şi aderarea Municipiului Timişoara la Pactul Primarilor (The Covenant of Mayors).  Odată cu aprobarea aderării,  Municipiului Timişoara îi revin angajamente concrete, printre care şi organizarea de „Zile ale Energiei”, în colaborare cu Comisia Europeană şi cu alte părţi interesate, permiţând cetăţenilor să beneficieze direct de oportunităţile şi avantajele oferite de o utilizare mai inteligentă a energiei şi informarea în mod regulat a mass-mediei locale cu privire la evoluţiile planului de acţiune”.
În acest sens, PROPUNEM:

1. 
Organizarea „ZILEI  ENERGIEI 2011” în municipiul Timişoara în perioada 11-15.04.2011.

Sprijinul pentru organizarea acestui eveniment, trebuie să ia în considerare şi următoarele raţiuni: oportunitatea integrării evenimentului într-o amplă campanie - organizată la nivel european,  diseminarea unor informaţii importante privind noile tehnologii aplicabile în domeniile relevante schimbărilor climatice (energii regenerabile, biocombustibili, biomasă, achiziţii publice verzi), etc.), promovarea tehnologiilor sustenabile şi a bunelor practici în aceste domenii, promovarea imaginii Municipiului Timişoara şi  informarea  cetăţenilor cu privire la problemele legate de schimbările climatice.  

Evenimentul se doreşte a fi organizat pe mai multe secţiuni, care să includă prezentări,  discuţii libere, work-shop-uri, mici expoziţii de publicaţii de specialitate, expoziţii de produse, echipamente, publicaţii, etc.


La acest eveniment vor fi  invitaţi reprezentanţi ai autorităţilor administraţiei publice locale, şi judeţene, autorităţile administraţiei centrale şi regionale pentru protecţia mediului,  cadre didactice din mediul universitar, specialişti din domeniul energiilor regenerabile, invitaţi din oraşele înfrăţite cu municipiul Timişoara, asociaţii şi organizaţii non guvernamentale în domeniu, instituţii de specialitate şi societăţi comerciale, reprezentanţi ai  mass-media, alte persoane interesate. 
2.  
Aprobarea alocării sumei de  26.000 lei de la bugetul local, Capitolul  74.02. „Protecţia mediului”, în vederea organizării acestui eveniment. Această sumă va asigura cheltuielile pentru  transmiterea de invitaţii, cheltuielile de cazare pentru participanţii din ţară şi străinătate, serviciile de catering, masă,  servicii de traducere, tipărituri, afişe, portofolii, bannere, Roll-up, mape, pixuri şi ecusoane inscripţionate,  flip-chart şi consumabile, asigurare cheltuieli pentru chirie locaţie,  plată facilităţi ecran şi videoproiector, asistenţă tehnică, costuri transport local, aranjamente flori, taxe muzeu pentru reprezentanţii oraşelor înfrăţite, alte cheltuieli neprevăzute. Cheltuielile vor fi decontate, conform prevederilor legale. Numărul de participanţi estimaţi: 80 persoane.

În vederea reducerii costurilor pentru organizarea şi desfăşurarea evenimentului, se va  analiza şi oportunitatea  cooptării unor instituţii/asociaţii/ONG-uri interesate, în calitate de co-organizatori.

3.
Aprobarea înregistrării evenimentului organizat de Municipiul Timişoara  pe webpage-ul European Union Sustainable Energy Week  11-15 Aprilie 2011, Energy Days in Europe, www.eusew.eu  în vederea  mediatizării şi promovării acestuia. 
4.
Aprobarea încheierii unor contracte de sponsorizare între Municipiul Timişoara şi persoane fizice şi juridice interesate pentru sprijinirea şi participarea la evenimentul „ZIUA ENERGIEI 2011” şi semnarea acestora de către Domnul Gheorghe – CIUHANDU – Primarul Municipiului Timişoara. 

